Έλλη Στάη - Βικιπαίδεια

# Έλλη Στάη

### Από τη Βικιπαίδεια, την ελεύθερη εγκυκλοπαίδεια

Η Έλλη Στάη είναι δημοσιογράφος και παρουσιάστρια ειδήσεων.

Γεννήθηκε στις 25 Μαρτίου 1954. Σπούδασε Νομικά στο Πανεπιστήμιο Αθηνών και Πολιτικές επιστήμες στη Γαλλία. Ξεκίνησε ως δημοσιογράφος στις εφημερίδες Αυγή, Μεσημβρινή και Ακρόπολη. Την τηλεοπτική της καριέρα ξεκίνησε στην ΕΡΤ παρουσιάζοντας το κεντρικό δελτίο ειδήσεων μαζί με τον Τέρενς Κουΐκ. Έχει συνεργαστεί με το ραδιόφωνο του Flash ως ανταποκρίτρια για ευρωπαϊκά θέματα στις Βρυξέλλες. Επιστρέφοντας στην Ελλάδα το 1993 συνεργάστηκε με τον τηλεοπτικό σταθμό ΣΚΑΪ παρουσιάζοντας το κεντρικό δελτίο ειδήσεων. Πρώτη η Έλλη Στάη εγκαινίασε στην ελληνική τηλέοραση τα "τηλεοπτικά παράθυρα" στα δελτία ειδήσεων. Στη συνέχεια συνεργάστηκε με το Μega Channel παρουσιάζονυας την ενημερωτική εκπομπή "Ελλήσποντος". Για 2 χρόνια εργάστηκε στο Star Channel παρουσιάζοντας το κεντρικό δελτίο ειδήσεων. Από το 1999 παρουσίαζε στον ΑNT1 την εκπομπή "Με τα μάτια της Έλλης". Παράλληλα εργάστηκε στο ραδιοφωνικό σταθμό Flash ως παραγωγός της εκπομπής "Ελλιγμοί". Για 3 χρόνια είχε αναλάβει και την παρουσίαση του κεντρικού δελτίου ειδήσεων του ΑNT1. Από τις 11 Σεπτεμβρίου 2006, έως και τις 3 Οκτωβρίου 2006, το παρουσίαζε από κοινού με τον δημοσιογράφο Νίκο Ευαγγελάτο. Στις 4 Οκτωβρίου 2006 η δημοσιογράφος υπέβαλε την παραίτησή της από τον ΑΝΤ1.Έχει συνεργαστεί με τα περιοδικά "Diva" και "Penthouse" και την εφημέρίδα "Επενδυτής".

Η Έλλη Στάη είναι το γένος Τσαρλαμπά - κόρη του βουλευτή της Ένωσης Κέντρου Μάρκου Τσαρλαμπά. Το επίθετο "Στάη" κράτησε από τον πρώτο της γάμο με τον δικηγόρο Νίκο Στάη. Από τον δεύτερο γάμο της με τον δημοσιογράφο Δημήτρη Κατσίμη απέκτησε ένα γιο, τον Μάρκο. Για πολλά χρόνια διατηρούσε δεσμό με τον πρώην Υπουργό Τουρισμού Διονύση Λιβανό. Από τον Απρίλιο του 2000 είναι παντρεμένη με τον πρώην διοικητή της Εθνικής Τράπεζας της Ελλάδος Στέλιο Παναγόπουλο.

## [Επεξεργασία] Εξωτερικοί σύνδεσμοι

- Επίσημη ιστοσελίδα της δημοσιογράφου
- Δελτίο Τύπου ΑΝΤ1: Απάντηση στο εξώδικο της δημοσιογράφου (4/10/2006)

Ανακτήθηκε από "http://el.wikipedia.org../../../%CE%AD/%CE%BB/%CE%BB/%CE%88%CE%BB%CE%BB%CE%B7_%CE%A3%CF%84%CE%AC%CE%B7_3739.html"

Κατηγορίες: Έλληνες δημοσιογράφοι

##### Views

- Άρθρο
- Συζήτηση
- Τελευταία έκδοση

##### Αναζήτηση